[{"text_idx": "#000002", "text": "En la komenca kulturkronika rubriko ni informas pri nova murpentraj\u0302o en Bjalistoko, c\u0302i-foje honore al la urboestablinto hetmano Jan Klemens Branicki, la plej granda artmecenato en la urba historio; pri interesa ekspozicio dedic\u0302ita al la pola-brita muzikisto Feliks Janiewicz en Edinburgo; pri skulptaj\u0302oj de Rodin admireblaj en la varsovia \u0141azienki-Parko. Nia abunda E-komunuma segmento kvazau\u0306 dau\u0306rigas la prikongresan raportadon per informoj pri la nunjaraj distingitoj per Diplomoj pro Elstara Agado kaj Elstara Muzika Agado, pri la nunjara Deguchi-premiito, pri la kongresa deklaro. La planitan leterkestan renkontig\u0302on kun multaj reagoj je nia dumkongresa raportado ni s\u0302ovas por sekvaj elsendoj.\nHodiau\u0306 ni prezentas la kanzonon \u201eKiel la Tero belas\u201d, kies teksto de Ewa Grochocka el Francio akiris la 2-an premion de la Belartaj Konkursoj en la branc\u0302o kantoteksto. La programinformon akompanas la interreta foto pri la plej nova murpentraj\u0302o en Bjalistoko honore al la urbokreinto, g\u0302ia artmecenato hetmano Jan Klemens Branicki.\nEn unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Mi tre g\u0302ojas kaj varme gratulas al la teamo de la Pola Retradio pro la premio pri elstara agado \u2013 la regula dau\u0306rigado en la reta epoko de la tradicio de la Pola Radio en Esperanto. Tio estas tre grava rekono de la graveco kaj alta nivelo de via laboro, karaj redaktoroj. Granda brakumo al vi c\u0302iuj! <3"}, {"text_idx": "#000009", "text": "Kun prof. I. Koutny i.a. pri surlokaj kaj postdiplomaj studoj en Poznano; lernolibroj\nPola kontrau\u0306koroda lako kun grafeno"}]